Čarklykas
Čarklykas (uig. چاقىلىق = Čaqiliq) arba Žociangas (kin. 若羌, pinyin: Ruòqiāng) – miestas Kinijoje, pietrytiniame Sindziange, Bajangolo mongolų autonominėje prefektūroje, Taklamakano dykumos pakraštyje, šiaurinėje Altyntago papėdėje. Didžiausios visoje Kinijoje Čarklyko apskrities administracinis centras. Transporto mazgas (plentai į Siningą, Kašgarą, Kuldžą). Veikia muziejus. Vyksta archeologinės ekspedicijos į už 150 km į šiaurės rytus esantį Lobnoro ežerą.